
10095 Bilaash, 100% Xalaal, 10096 Soomaali. 


Tarjumaaddii: Maxamuud Maxamed Cabdi (1985) iyo kuwo kale. 
Farsamadii, dib-u-qoristii iyo habeyntii: Eng S Jama. 


Fadlan, ogow tafsiirkani waa tarjumaad guud, si ardeyda iwm, ay u fahmaan macnaha 
Quraanka Kariimka ah. 

Wixii faah-faahin dheeraad ah, sharraxaad gaar ah ama faallo qoto-dheer u sii 
baahan, fadlan, la kaasho khubarada/culimada tafsiirka Quraanka ku takhasustay. 


077: Suurat Al-Mursalaat 


Magaca Eebbe yaan ku bilaabaynaa ee Nazariis guud iyo Nazariis 
gaar ahba nazariista. 


. Wazaan ku dhaartay dabaysha waaagga lala diro. 
. Iyo dabaysha sida daran u dhabata. 

. Iyo dabaysha roobka kicisa. 

. Iyo malaa'iigta xaga iyo baadilka kala bixisa. 

. Iyo malaa'iigta waxyiga soo dejisa. 

. Si dadka loo waaniyo, looguna digo. 

. Ee waza dadoow Febbe ku yaboohay, wuu dhici. 
. Markase xiddigaha nuurku ka tago. 

. Oo samadu dildillaacdo. 

. Oo buuraha la rujiyo. 

. Oo rasuulladii la kulmiyo (iyo dadkoodii). 

. Maalin weyn oo loo qabtay darteed. 

. In dadka la kala bixiyo dartiis. 

. Maalinta kala-bixinta ma tagaannaa. 

. Halaag wuxuu u sugnaaday Maalintaas kuwa xaqga beeniyey. 

Eebbe wuxuu rabo ayuu ku dhaartaa oo ka mid ah Khalqgigiisa. Halkanna wuxuu ku 
dhaartay shan arrimood in waxa lagu dhaaran, ay shaki la'aan tahay inuu dhici. 
Kaas oo ah abaal-marinta Qiyaame. Waxaana ka horrayn waxyaalo waaweyn sida 
xiddigaha oo madoobaada, cirkoo duleeshama (didldillaaca) iyo buuraha oo 
burbura. Maalintaasna waxaa la kulmin rasuulladii iyo ummadohoodii. 

Mujaahidna wuxuu yidhi: "Waa maalinta la soo kulmin rasuullada si ay ugu marag 
kacaan ummadohoodi:". 

Al-Mursalaat (1-15). 


16. Miyaannaan halaagin ummadihii hore. 

17. Haddana aannaan raacineynin kuwii dambe. 

18. Sidaas ayaan ku falaynaa dembiileyaasha. 

19. Halaagna wuxuu u sugnaaday Maalintaas kuwa xaga beeniya. 
20. Miyaannaan idinka abuurin biyo tamar yar. 

21. Markaasna yeelnay meel ilaashan. 

22. Tan iyo muddo la yagaanno. 

23. Annagaa wax qgaddarray, wax qaddarana u fiican. 

24. Halaagna wuxuu u sugnaaday Maafintaas kuwa xaga beeniya. 
25. Miyaanaan ka yeelin dhulka kafaalo-qaade. 

26. Nolol iyo geeriba. 


27. Waxaana yeelnay dhulka dhexdiisa buuro sugan oo waaweyn. 
Waxaanmna idinka waraabinnay biyo macaan. 


28. Halaagna wuxuu u sugnaaday Maalintaas kuwa xaqa beeniyay. 


Eebbe wuxuu innooga digay wixii ku dhacay ummadihii hore. Isagoo inna xusuusin 
waxa la innaga abuuray iyo siduu inoo abuuray. Iyo siduu dhulka innoogu sahlay, 
looguna dul noolaan, looguna dhiman. Oo buurahana ugu sugay, biyo macaanna 
innooga waraabiyey. 

Culimada Quraanka fasirtayna waxay yidhaahdeen: "Eebbe wuxuu ku celceliyey 
suuraddan, 'Halaag wuxuu u sugnaaday kuwa xaga beeniyey', toban jeer si loo 
badiyo doonidda iyo cabsida. 

Al-Mursalaat (16-28). 


29. Aada (u socda) gaalooy cadaabkii xaggiisa aad beenin jirteen. 
30. Aada hoos (giiga naarta) oo saddex madax ah. 

31. Oo aan hoosinayn, ololna (kulaylna) wax ka tarayn. 

32. Waxayna naartu tuuri dhimbiilo daran oo aad mooddo daar. 
33. Ama aad mooddo geel madow ah. 

34. Halaagna wuxuu u sugnaaday Maalintaas kuwa xaga beeniyay. 
35. Taasina waa maalin aanu hadlaynin dadku. 

36. Lamana idmo si ay u cudur-daartaan. 

37. Halaagna wuxuu u sugnaaday Maalintaas kuwa xaga beeniyay. 
38. Maalintani waa maalintii kala-bixinta, waana idin kulminnay, 
idinka iyo kuwii horreeyayba. 

39. Ee haddaad wax dhagri kartaan, dhagra. 

40. Halaagna wuxuu u sugnaaday Maalimtaas kuwa xaga Beeniyay. 


Eebbe cidna ma dulmiyo. Qiyaamahana waxaa lagu abaalmarin xag-diideyaasha 
caddibaad daran. Iyadoon cidna hadli karin, ruux Eebbe idmo mooyaane, iyadoo 
dadkoo dhan la kulmin. 

Dhabarina wuxuu yidhi: "Hooska naartu kuleylkeedana/ololkeedana kama 
hadheeyo, qabowgeedana kama dugsiyo. 

Al-Mursalaat (29-40). 


41. Kuwa Eebbe ka dhawrsada waxay ku sugnaan hoos iyo ilo. 

42. (Waxayna cuni) khudaarta ay doonaan. 

43. Waxaana lagu odhan, "Cuna oo cabba idinkoo shifaysan, 
camalkiinnii dartiis". 

44. Sidaas ayaannu ku abaal-marinaynaa kuwa wanaagga fala. 

45. Halaagna wuxuu u sugnaaday Maalimtaas kuwa xaga Beeniyay. 


46. (Gaalada wazaa lagu odhan), "Cuna oo raaxaysta wax yar. 
Waxaad tihiin dembiileyaale". 


47. Halaagna wuxuu u sugnaaday Maalimtaas kuwa xaga beeniyay. 


48. Markii la yidhaahdo gaalada, "Tukada", ma tukadaan. 
49. Halaagna wuzuu u sugnaaday Maalintaas kuwa zaga beeniya. 
50. Hadalkee ayey Ouraanka dabadiis rumeynayaan. 


Ruuz waliba wuzuu la kulmi wuzuu hormarsaday, wuzuuna goosan midhuhuu 
abuurtay. Muu'miniintuna wazay ku sugnaan Maalintaas Oiyaame hoos iyo biyo 
dureeri (gulguli), iyo nicmo badan; siday gaaladuba ugu sugan tahay naar daran, 
oon iyo kadeedba, maxaa yeelay wanaagoodii adduunyadii bay ku soo 
hormarsadeen. Waxaase la yaab leh oo is weydiis mudan ruuxii Quraankan rumeyn 
waayaa waxa kale ee uu rumeyn. 

Mugaatil wuxuu sheegay: "Inay ku soo degtay aayadda, 'Haddii loo yidhaahdo 
tukada ma tukadaan,, reer Thaqiif oo nebiga ka codsaday in salaadda laga daayo. 
Nebiguna (naxariis iyo nabadgelyo Eebbe korkiisa ha yeelee) uu diiday oo uu yidhi: 


'Khayr ma leh diin aan salaad lahayni'." Taasina waxay ku tuseysaa salaadda iyo 
Islaamnimadu inay isku xidhanyihiin. 
Al-Mursalaat (41-50). 


076: Suurat Al-Insaan 

Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 

1. Dhab ahaan waxaa dadka soo maray waqti wax la sheego aanu 
ahayn (aanu jirin). 

2. Annagaa ka abuurray dadka dhibic isku dheehan. Imtixaan dartiis, 
waxaannu ka yeelnay wax magle, wax arka ah. 

3. Annagaa dadka tusnay jidka. Waxayna noqdeen mid shukriya 
(mahadiya) iyo mid gaalnimo badan. 

4. Annagaa u darabnay gaalada silsilado iyo katiinado iyo naarta 
Saciira. 

5. Kuwa baarriyiinta ah (wanaagsan) waxay ka cabbi weel buuxa oo 
lagu dheehay kaafuur. 

6. Waa il ay ka cabbaan addoomada Febbe, ayna u jiidaan siday 
doonaan. 

7. Wayna oofiyaan nadarka (ballan), waxayna ka yaabi maalin 
sharkeedu fidi (Qiyaamaha). 

8. Waxayna quudiyaan iyagoo jecel miskiinka, agoonka iyo kan 
xabbisan (dhibban). 

9. Iyagoo odhan, "Waxaan idiin quudinnay dar Eebbe, mana idinka 
doonaynno abaalmarin iyo mahadnaq midna". 


Febbaa jiray iyadoon wax kale joogin. Isagaana hadhi markii la tago. Waxaana 
dadka soo maray waqti aanay waxba ahayn. Eebbaase abuuray si loo imtixaano 
kooda fiican iyo kan kale, jidka iyo wanaaggana wuu u caddeeyay. Gaaladana 
caddibaad baa u sugnaatay. Muu'miniinta Eebba adeecda ee ballankiisa oofisa, 
Qiyaamadana ka yaabta ee masaakiinta, agoonta iyo dadka dhibbanna quudiya dar 
Eebe dartiis, (Eebbe) wuxuu u darbay janno iyo wanaag. 


Oataada wuzuu yidhi: "Sharku wuu fidi Maalintaas, Wallaahiye intuu cirka iyo 
dhulka ka gaadho". 
Al-Insaan (1-9). 


10. "Wazaan ka yaabaynaa Ilaahayaga Maalin (wejigu) doorsoomi oo 
daran". 


11. Eebbana waa ka dhawray sharka Maalintaas, wuxuuna siiyay 
nuur iyo farax. 


12. Wuxuuna ku abaal mariyay, samirkooda dartiis, janno iyo xariir. 
13. Waxayna ku dangiigsan sariiro sare, iyagoon ku arkayn qorrax iyo 
dhaxan midna. 

14. Waxaana u dhow hooska jannada, waxaana loo soo raariciyay 
midhoheeda. 

15. Waxaa lala kor socon weelal fidla ah iyo koobab quraarado ah. 
16. Quraaradahaas oo fidla ah si fiicanna u qiyaasan. 

17. Waxaana laga waraabiyaa ehlu jannaha sharaab macaan oo lugu 
dheehay sinjibiil. 

18. Waana il lugu magacaabo Salsabiil (ay ka cabbi). 

19. Waxaana u adeegi wiilal waari, haddaad aragtaanna aad u malayn 
jowhar la saydhay. 


Eebbe ciddii ka yaabta wuxuu ku abaal marin sharka oo uu ka dhawro iyo janno uu 
siiyo, iyaga oo aan wax xun la kulmayn. Waxaana u shagayn adeegayaal waari oo 
ah wiilal wanaagsan, iyagoo loo dhammeeyay nicmooyinka Eebbe aayadaha ku 
tiimaamay. Oo ay waajib tahay ruuxii cagli leh inuu higsado, una darbado. 

Ibnu Cabbaas wuxuu yidhi: "Adduunyada waxa lagu sheegayo iyo jannada waxaa 
kulmiya magaca". 

Al-Insaan (10-19). 


20. Haddaad aragto halkaas waxaad arki nicmo iyo sharaf weyn. 


21. Dharkooduna (ehlu jannaha) waa xariir jilicsan 00 cagaaran iyo 
xariir adagba. Waxaana loo xidhi fidlo gacmaha la gashado. Eebbana 
wuxuu ka waraabiyaa sharaab nadiif ah. 

22. "Kaasi waa abaal-marintiinnii, falkiiniina wuxuu noqday mid la 
mahadiyay". 

23. Annagaa Quraanka nebiyow kugu soo dejinnay. 


24. Ee ku samir xukunka Eebbe. Hana maglin dembiile iyo gaalnimo 
badane (warkiis). 


25. Xus magaca Eebbe subax iyo galabba. 

26. Habeenkana Eebbe u sujuud, una tasbiixso habeenkii (u tuko) 
waqti dheer. 

27. Kuwaasi waxay jecel yihiin tan soo degdegaysa (Adduunyada). 
Waxay kaga tegayaan gadaashoodana Maalin culus (Qiaamaha). 


28. Annagaa abuurray dadka, adkaynayna zubnohooda. Haddaan 
doonnana wazaan ku beddelaynaa kuwo la mid ah. 


29. Suuraddani waa waano. Ee ruuzii doonaa ha ka yeesho Eebbe 
xaggiisa waddo. 


30. Waxna ma dooni kartaan in Eebbe doono mooyee. Eebbana waa 
wax walba oge, falsan. 


31. Wuxuu geliyaa naxariistiisa ruuxuu doono. Daallimiintana wuxuu 
u darbay cadaab daran. 


Jannada waxaa ku sugan waxaan ili arag isaga oo kale, dhegina maqal, qalbina ku 
soo dhici karin. Waase in Eebbaha Quraanka soo dejiyay la addeeco, dhibkana loo 
adkaysto. Xumaanle warkiisana aan la magal, Adduunyana aan Aakhiro laga 
doorannin, si aan naxariista Eebbe u helno. 

Al-Insaan (20-31). 


075: Suurat Al-Qiyaamah 


Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 


1. Waxaan ku dhaaran maalinta Qiyaame. 


2. Waxaan ku dhaaran (oo kale) nafta dagaasha (canaanan 
saaxiibkeed) (ee waa la idin soo bixin). 


3. Ma wuxuu u maleeyay dadku in aanaan kulmineynin lafihiisa. 
4. Sidaas ma aha ee waan karnaa inaan sinno (soona celinno) 
farihiisa. 

5. Wuxuuse dooni dadku inay ka gaaloobaan waxa ka horreeya. 
6. Wuxuu weydiin, "Waa goorma maalinta Qiyaame". 

7. Markase araggu wareero (taagmo). 

8. Dayaxuna madoobaado. 

9. Lana kulmiyo gorraxda iyo dayaxa. 

10. Wuxuu odhan dadku Maalintaas, "Xaggee loo cararaa". 

11. Sidaas ma aha ee ma jiro wax la magan-galo (Eebbe mooyee). 
12. Xagga Eebbahaa ayaana Maalintaas loo ahaan. 


Suuraddan waxaa lagu magacaabaa suuratul-Qiyaame, waxayna ka warrami 
Qiyaamaha iyo sida Eebbe dadka u soo kulmin. Iyo madax adayga gaalada iyo siday 
u beenin abaalmarinta. Maxayse u tari waxaa iman maalin araggu taagmi, 
dayuxuna madoobaan oo uu gorraxdana la kulmi.Dadkuna ay odhan iyagoo 
calaacali, "Xaggee loo cararaa" maanta. Dhabtuse waxaan Eebbe ahayn oo la magan- 
galo ma jiro maalintaas, xaggiisaana loo ahaan. 

Al-Qiyaamah (1-12). 


13. Waxaa looga warrami dadka Maalintaas wuxuu hor-marsaday iyo 
wuxuu dib-marsaday. 


14. Ruux walibana naftiisa isagaa ku marag furi. 

15. Si kasta hadduu u cudurdaartana (wax uma tarto). 

16. Ha dhagaajinin nebiyow carrabka inaad Quraanka ku deg-degto 
(akhriskiisa). 

17. Annagaa laabtaada ku kulmin, kuuna akhriyi. 

18. Ee markaan akhrino, raac akhriskiisa. 

19. Annagaana isa saarray caddeyntiisa. 

20. Sidaas ma aha ee waxaad jeceshihiin dadow tan soo degdegeysa 
(Adduunyada). 

21. Waxaadna ka tegeysaan Aakhiro. 

22. Wejiyaal Maalintaas way ifi. 

23. Eebbohoodna way eegi. 

24. Wejiyaalna Maalintaas way kaduudsami (murugo awgeed). 

25. Waxayna hubaan in lagu fali belaayo (belaayo ku dhici). 


Eebbe wax ka garsooni majiro, cid walbana wuxuu uga warrami waxay fashay. 
Ruux walibana isagaa naftiisa ku marag furi. Wax cudurdaar ahna lagama agbalo. 
Eebbana wuxuu faray nebigiisa in aanu ku degdegin akhriska Quraanka marka 
waxyigu ku degayo. Maxaa yeelay Eebbaa ballan gaaday inuu Quraanka kulmiyo, 
nebigana u akhriyo una caddeeyo. Waxaase dhab ah in dadku ka jeclaaday 
Aakhiradiisa adduunyo (inta Eebbe doono mooyee). Maalinta Qiyaamana waxaa loo 
qaybsami cid faraxsan oo Eebbe arki, iyo cid naxsan oo belaayo sugi. 

Xasan Al-Bisri wuxuu yidhi: "Iaahay bay fiirin, wayna mutaan inay ifaan iyagoo 
Febbe fiirin)". 

Al-Qiyaamah (13-25). 


26. Sidaas ma aha ee markay naftu gaadho dhuunta (waqtiga 
geerida). 

27. Oo la yidhaahdo, "Yaa ku tufi" (bogsiin). 

28. Oo uu yagiinsado inuu dhiman. 

29. Oo labada dhudhun isku marmaan (sakaraad dartiis). 

30. Eebbahaa xaggiisaa la aadi (loo geeriyoon). 

31. Mase rumaynin gaalku Kaga, mana tukannin. 

32. Laakiin wuu beeniyay, wuuna jeedsaday. 

33. Wuxuuna aaday ehelkiisii, isagoo kibirsan. 

34. Halaag buuse mutaa. 

35. Haddana halaag buu mutaa. 

36. Ma wuxuu u maleeyay dadku in looga tegi bilaash (dan la'aan). 
37. Miyaanu ahayn dhibic mani (shahwo) ah o0 la dhibciyo. 
38. Markaas nogota xinjir oo Eebbe abuuro, ekeeyana. 

39. Kana yeelo labadii nooc, lab iyo dheddig. 


40. Eebbaha sidaas karaa, miyaanu awoodin inuu soo nooleeyo wizii 
dhintay. 


Geeridu waa xaq, waase arrin daran. Wuxuuna Eebbe innooga warramay 
sakaraadka iyo dhibaatadiisa. Iyo inaan garaabo iyo cidna waz u tari karayn. Eebbe 
xaggiisana loo ahaan. Taas oo ay waajib tahay in loo darbado. Mase habboona in la 
maro waddadii Abii-jahal iyo wixii la mid ahaa, ee aan xaga rumaynin, cibaadana 
falin, balse beeniyay, kana jeedsaday. Kibir iyo isla-weynina ehelkiisa ugu dhex 
noolaa, halaag buuse mutaa. Miyaanuse dadku ogeyn in waajib laga rabo iyo xaqoo 
la raaco. Iyagoo xusuusan waxa Eebbe ka abuuray iyo siduu u ekeeyay, rag iyo 
haweenna ka dhigay. Taas oo ku tuseysa awoodda Eebbe iyo inuu soo kulmin wixii 
dhintay, si uu u abaal mariyo dhammaantood. 

Al-Qiyaamah (26-40). 


074: Suurat Al-Muddaththir 
Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 


. (Nebiga) isdedayow. 

. Istaag oo dig (dadka u dig) 

. Eebbahaana weynee. 

. Dharkaagana daahiri. 

. Xumaantana ka hijrood (iyo sanamyada). 

. Hana ku mannaysan adoo badsan (waxaad bixisay). 

. Eebbahaa dartiisna u samir. 

. Marka Suurka (Qiyaame) la afuufo. 

. Maalintaasu waa maalin ku daran. 

. Gaalada o0 aan u fududayn. 

. Isu kaaya daa Aniga iyo kaan abuuray isaga oo keligiis ah. 
. Una yeelnay xoolo badan. 

. Iyo wiilaal jooga oo (darban). 

. Aan una waasiciyay risqiga (arsaaqadda). 

. Oo haddana sii damci inaan u badiyo. 

. Sidaas maaha, ee kaasi wuxuu diiday Aayaadkayaga. 
. Waxaannu ku kallifi (ku dhibi) cadaab daran. 

Waxaa sugnaatay in rasuulku (naxariis iyo nabadgelyo korkiisa Eebbe ha yeelee) 
markuu waxyigu ku billowday uu is deday, isagoo naxsan. Markaas Eebbe faray 
inuu kaco, dadkana u digo. Eebbana weyneeyo, nadaafadana ku dadaalo. 
Xumaantana ka fogaado, wuxuu bixiyana aanu sheeg-sheegin oo dar Febbana u 
samro. Muu'minka dhabta ahna sidaas ayaa laga rabaa. Markase Qiyaamuhu 
yimaaddo gaalo waxay la kulmi dhib iyo halaag. Mana habboona in Febbihii ku 
abuuray, ee kuu nicmeeyay, ee aad waliba ka doonayso kordhin aad ka gaalowdid, 
xaqiisana ka madax adaygtid sida gaalka aayaduhu tilmaameen. 

AlMuddaththir (1-17). 


18. Gaalkaasu wuu fekeray, waz buuna goostay. 

19. Wazaana loo nacdalay siduu waz u goostay. 

20. Haddana wazaa loo nacdalay siduu waz u goostay. 

21. Kaddib wuxuu eegay (si uu Quraanka u wax yeelleeyo). 

22. Wuuna weji macbuusay oo ururiyey (wejiga). 

23. Markaasuu jeedsaday oo is kibriyey. 

24. Isagoo odhan, "Quraankani ma aha wax aan sixir la soo guuriyey 
ahayn". 

25. "Quraankani ma aha waxaan hadal bashar ahayn". 

26. Waxaannu gelin kaas (naarta) Sagara. 

27. Ma tagaamnaa naarta Sagara. 

8. Hilib iyo laf midna ma reebto. 

29. Waxayna doorisaa jidhka (oo ay gubtaa). 

30. Waxaana kor jooga (ka shageeya) sagaal iyo toban malag (ama 


saf). 


Xaqga oo la raaco ayaa habboon. Ruuxiise ka hor yimaadda oo xumaan iyo dhagar 
maamulaa wuxuu la kulmi dhibaato iyo guul darro, sidii ku dhacday gaalkii Waliid 
Binu Mugjiira ee dulloobay, laguna dilay dagaalkii weynaa ee Badar. Eebbana 
wuxuu ugu gooddiyey kaas iyo wixii camalkiisa fala naar daran oo laf iyo lud (hilib) 
midna aan reebaynin. Malaa'iigtuna waa junuudda (ciidanka) Eebbe ee naarta ka 
shagaysa si loo ciqaabo dembiilayaasha, Eebbe ha naga koriyee. 

Al-Muddaththir (18-30). 


31. Ugama aannaan yeelin naarta kuwa ka shageeya malaa'iig, tirana 
uma aannaan yeelin inay gaaladu ku fidnoobaan mooyaane, iyo inay 
yagiin sadaan kuwa Kitaabka la siiyay. Iyo inay kordhistaan kuwii 
xaga rumeeyay iimaan, oo aanay shakiyin kuwii Kitaabka la siiyay 
iyo Muu'miniintu. Iyo inay yidhaahdaan kuwa qalbiga ka buka iyo 
gaaladu, "Eebbe muxuu uga jeedaa tusaalahan". 

Sidaas ayuu Eebbe u dhumiyaa (lumiyaa) ruuxa uu doono, una 
hanuuniyaa ruuxuu doono. Wax og junuudda Febbe oo aan Isaga 
ahaynina ma jiro. Waxan la soo sheegayna ma aha waano dadka 
mooyee. 


32. Waxaa sugan, dayaxaan ku dhaartaye. 

33. Iyo habeenku markuu jeedsado. 

34. Iyo subaxu markuu iftiimo. 

35. Ee naarta Sagara waa waxyaalaha waaweyn midkood 
(belaayooyinka). 

36. Waana digniinta dadka. 

37. Ruuxii doona inuu hormaro, iyo ruuxii doona inuu dib u dhaco, 


(waa loo digay). 


Eebbe wuzuu doono ayuu falaa, naarta cidda ka shagaynna wuzuu ka dhigay 
malaa'iig. Si ciddii doontaana ay u hanuunto, ciddii doontaana u dhunto (lunto). 
Junuudda Eebbeheen iyo ciidammadiisana Isaga ayuun baa og. Aayadahan la soo 
sheegeyna waa digniinta dadka. Eebbana wuxuu ku dhaartay dayaxa, habeenku 
markuu jeedsado iyo subaxu markuu iftiimo in naarta Sagara ay ka mid tahay 
belaayooyinka waaweyn. Iyo digniinta dadka; ruuxii doonaa inuu hormaro, kii 
doonaana inuu dib u dhaco. Kitaabu-Baxar waxaa lagu sheegay in horumarka iyo 
dib u dhaca loola jeedo khayrka oo lagu hormaro iyo isagoo laga dib dhaco. 

Ibnu Cabbaasna wuxuu yidhi: "Ruuxii doonaa ha raaco daacadda Febbe, kii 
doonaana ha ka dib dhaco". 

Al-Muddaththir (31-37). 


38. Naf waliba waxay u xidhan tahay waxay camal fashay. 

39. Hase yeeshee, kuwa midigta mari (ehlu khayrka). 

40. Waxay geli jannooyin, waxayna is weydiin. 

41. Dembiileyaasha. 

42. Iyagoo ku odhan, "Maxaa idin geliyay naarta Sagara". 

43. Waxayna ugu jawaabi, "Ka mid maanaan ahayn kuwa tukada". 
44. "Mana aannaan ahayn kuwa quudiya miskiinka". 


45. "Waxaana ahayn kuwa la dhumbada (tiimbada) kuwa xumaanta 
dhuumban". 


46. "Waxaana ahayn kuwa beeniya maalinta abaalmarinta 
(Qiyaamaha)". 

47. "aa ay dhabtu nooga timaaddo" (geeridu). 

48. Ma anfacayso kuwaas shafeecada kuwa shafeeca. 

49. Maxaase u sugnaaday oo ay waanada uga jeedsadaan (u diideen). 
50. Oo aad u mooddaa dameero diday. 

51. Oo ka cararay libaax. 

52. Haddana wuxuu dooni midkasta oo ka mid ahi wargado qoran 
(kitaab). 

53. Sidaas ma aha ee kama yaabayaan Aakhiro. 

54. Waxaa sugan in Quraanku waano yahay. 

55. Ruuxii doona ayaana waantoobi. 


56. Mana waantoobayaan in Eebbe doono mooyee. Eebbana wuxuu 
mutaa in laga dhawrsado, wuxuuna ehel u yahay inuu dembi dhaafo. 


Naf walba waxaa laga abaal marin waxay kasbatay, khayr iyo sharba. Hase yeeshee, 
ehlu jannuhu waxay weydiin ehlu naarka waxa naarta geliyay. Waxayna ugu 
jawaabi, "In aanay tukan jirin, miskiinna quudin jirin, xumaantana tiimban jireen, 
Qiyaamahana beenin jireen inta dhabtu uga timaaddo". Kuwaas shafeeco wax uma 
tarto, maxaayeelay, xaqii ay ka jeedsadeen (beeniyeen) iyaga oo aad mooddo 
dameero bahal ka cararay. Haddana mid kasta oo ka mid ah gaaladu wuxuu dooni 


in wargad goran samada looga soo dejiyo. Dhab ahaantuse waa in aanay Aakhiro ka 
yaabaynin. Ouraankuna waano yahay, ruuzii doonaana waantoobi. Awooddana, 
Eebbaha, in laga cabsado muta ee dembi dhaafna ehel u ah, ayaa iska leh. 
Al-Muddaththir (38-56). 


073: Suurat Al-Muzzammil 

Magaca Eebbe yaan ku bilaabaynaa ee Nazariis guud iyo Nazariis 
gaar ahba nazariista. 

1. (Nebiga) isduuduubayow. 

2. Istaag habeenkii (tuko), waz yar mooyee. 

3. Nuskiisa tuko ama ka nusgaami waz yar. 

4. Ama ka badi, Ouraanka u akhri si fiican. 

5. Annagaa kugu dejin hadal culus (weyne). 

6. Habeenka saacadihiisa (oo la tukado) ayaa ku daran khushuucda, 
aadna u toosan. 

7. Maalintii wazaa kuu sugnaatay shago dheer. 

8. Magaca Eebbana zus, cibaadadiisana u go'. 

9. Qorrax-ka-soo bax iyo qorrax-u-dhacba Eebbaa iska leh. Isaga 
mooyee ilaah kalena ma jiro, ee ka yeelo wakiil (la cuskado). 

10. Kuna samir waxay sheegi gaaladu, si quruxsanna uga hijroo 
(iskaga tag). 

11. Isu kaaya daa Aniga iyo kuwa beeniyay Xaga ee nicmaysan, wax 
yarna sug. 

12. Agtayada waxaa ah caddibaad iyo naarta Jaxiimo. 

13. Iyo cunto lagu mergado iyo cadaab daran. 

14. (Waxay ku dhici arrintaasu) Maalinta dhulka iyo buuruhu 


gilgilan. Buuruhuna ay nogon tamuux socda (bacaad daadanaya oo 
aan lugta celinayn). 


Nebiga (naxariis iyo nabadgelyo Eebbe korkiisa ha yeelee) wuxuu Eebbe faray inuu 
raga gaadhsiiyo dadka, cibaadadana badiyo, gaar ahaan habeenkii. Wuxuuna ku 
mannaystay inuu ku dejiyay Quraan sharaf leh. Wuxuuna faray inuu badiyo xuska 
Eebbe iyo cibaadadiisa. Maxaa yeelay Adduunka Febbaa iska leh, ilaah aan Isaga 
ahaynna ma jiro. Waxaa kale oo uu (nebiga) faray inuu Eebbe talo saarto, dhibkana 
u adkaysto, gaaladana ka hijroodo. Oo uu isu daayo iyaga iyo Eebbe, wax yarna 
sugo. Maxaa yeelay, Eebbe agtiisa ayaa cadaab iyo cigaabi u taallaa gaalada 
maalinta Qiyaame. 

Al-Muzzammil (1-14). 


15. Annagaa idiin (soo) dirray rasuul markhaati ah, sidaan ugu dirray 
Fircoonba rasuul. 

16. Fircoonna wuu caasiyay rasuulkii (nebi Muuse). Fircoonna 
waxaan ku qgabannay gabasho daran. 


17. Ee sidee baad gaalooy uga dhowrsanaysaan caddibaaddda 
maalinta Oiyaame ee carruurta cirroole ka yeeli haddaad gaalowdaan. 


18. Samaduna Maalintaas darteed ay la dildillaaci. Ballangaadka 
Eebbana waa waz dhici. 

19. Aayadahani waa waano, ee ruuxii doonaa Eebba xaggiisa jid ha 
uga yeesho. 


Diridda rasuulku ma aha wax gaar ku ahayd nebiga (Maxammed), ee waxaa jiray in 
Eebbe diray nebiyo iyo rasuullo badan sidii nebi Muusihii loo diray Fircoon oo is 
kibriyay oo beeniyay. Eebbana ciqaab daran cigqaabay. Ruuxii wax garad ahse waa 
inuu waano qaato, una darbado maalinta Qiyaame ee dhibka badan, Eebbe 
xaggiisana jid fiican uga samaysto. 

Al-Muzzammil (15-19). 


20. Eebbahaa wuxuu og yahay nebiyow inaad tukatid wax saddex 
meelood laba, iyo badhkiis, iyo saddex meelood meel, iyo in koox ka 
mid ah kuwa kula jira ay tukato. Eebbana waa u gaddaran yahay 
habeenka iyo maalintuba. Wuxuuna og yahay in aydaan koobi karin, 
wuuna idinka toobad agbalay ee akhriya wixii idiin fududaada oo 
Quraan ah. Wuxuu Eebbe og yahay inay idin ka mid nogon kuwo 
buka iyo kuwo safri (socdaal ah) iyagoo dooni khayrka Eebbe iyo 
kuwo u dagaallami jidka Eebbe. Ee akhriya wixii idiin fududaada oo 
Quraan ah. Salaaddana ooga, sekadana bixiya. Eebbana wax 
wanaagsan deynsada. Waxaad naftiinna u hormarsataan oo khayr 
ahna waxaad ka ogaan doontaan kana heleysaan Eebbe agtiisa Isagoo 
khayr iyo ajri weyn ah. Ee Eebbe dembi-dhaaf weydiista, waa dembi- 
dhaafe naxariista e. 


Febbe waa og yahay camalkeenna iyo dhagqdhagaageenna, habeen iyo dharaarba. 
Waxaana laga rabaa ruuxa muu'minka ah inuu Eebbe ku xidhnaado oo toobbad 
keeno. Quraankana akhriyo, camalkiisuna noqdo mid habaysan oo aan ahayn 
mashago iyo dhibaato. Waxaa lagu shugloomi karaa jirro iyo tijaaro xalaal ah. 
Waase in Febbe si joogto ah loo caabudo. Salaadda, sekada iyo khayrkana la 
hormarsadaa si wanaag, ajri iyo dembi-dhaaf Eebbe agtiisa looga helo. 
Al-Muzzammil (20). 


072: Suurat Al-Jinn 

Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 

1. Waxaad tidhaahda (nebiyow), "Waxaa la ii waxyooday inay 
dhegeysteen koox Jinni ahi (Quraanka), yidhaahdeenna, 'Waxaannu 
magallay Quraan layaab leh'. 

2. 'Oo ku hanuunin xaga, waana rumaynay. Waxaan Eebbe cibaado la 
Wadaajineynaana ma jiro". 

3. 'Waxaana sarreeya sharafta Eebbeheen, mana yeelan haweenay iyo 


ilmo (carruur) midna'. 

4. 'Wazay ahaayeen kuwayagii zumaa inay Eebbe ku yidhaahdaan 
hadallo xadgudub ah'. 

5. 'Waxaannu u malaynaynay inaanu insi iyo jinni midna Eebbe ku 
been sheegaynin'. 

6. 'Waxayna ahaayeen kuwo insiga ka mid ahi inay magangalaan 
kuwo jinniga ka mid ah, markaasna u kordhiyeen kibir (iyo xad 
gudub). 

7. Waxayna jinnigu u maleeyeen, sidaad u malayseen, inaan Eebbe 
soo bixineynin (nooleyneynin si loo xisaabiyo) ruuxna'." 


Suuraddani waxay ka sheekayn khalqi ka mid ah makhluugaadka Eebbe oo ah 
jinniga; muu'min iyo gaalbana leh. Waxaana jirtay inay koox (jin) ka mid ihi 
dhegeysteen akhriska nebiga. Waana in la rumeeyo iritaankooda, macno ma leh in 
la yidhaahdo ma aragno. Maxaa yeelay immisaa wax aan la arkayn jira; ka warran 
naftaada iyo cagligaaga iyo dareenkaaga. 

Al-Jinn (1-7). 


8. 'Waxaan doonnay samada, waxaana helnay iyadoo ka buuxda 
ilaalin daran iyo danabyo'. 

9. 'Waxaannu ahayn kuwo fadhiista xaggeeda meelo, si aan wax uga 
dhegeysanno. Ruuxiise dhegeysta hadda wuxuu heli danabyo darban 
(la kulmi). 

10. 'Mana ogin inay tahay shar lala doonay dadka dhulka ku nool ama 
Eebbohood la doonay hanuun (iyo khayr). 

11. 'Waxaa naga mid ah kuwo suubban iyo kuwo kaleba. Waxaannu 
nahay kooxo kala duwan'. 

12. 'Waxaamnu og nahay in aanaan Febbe ku daalin karin dhulka 
dhexdiisa, kuna daalineynin cararid'. 

13. 'Markaan magallay hanuunkana waan rumaynay. Ruuxii rumeeya 
Febbihiisana kama yaabo nusqgaan iyo dulmi midna'. 

14. 'Waxaa naga mid ah Muslimiin iyo kuwo xadgudbay. Ruuxiise 
islaamaa waa mid ku dadaalay hanuun'. 

15. 'Kuwiise xadgudbay waxay ahaan qoryaha (xaabada) 


FAT 


Jahannamo'. 
16. Hadday ku toosaan dadku jidka (wanaagsan) waxaaan ka 
waraabin lahayn biyo badan. 

17. Imtixaan dartiis, ruuxii ka jeedsada xusidda Eebbihiis wuxuu geli 
cadaab daran. 


Cirka Eebbaa ilaaliyay, waxyeello iyo xumaanna looma geysan karo. Wazaana jirtay 
in jinnigu isku deyi jiray inuu dhegeysto, hase ahaatee, markii Quraanka Xaqa ahi 
soo degay ayaa Febbe ka ilaaliyay. Jinnigan aan soo sheegnay kuwo wanaagsan iyo 


kuwo zun ba way leeyihiin. Kuwooda wanaagsani wazay girteen inaan Eebbe la 
daalin karin, xaqayna raaceen. Kooda zunna wuzuu nogon goryaha (xaabada) 
Jahannama. Dadkuna hadday toosnaadaan Eebbe wuu u nicmayn, hadday 
jeedsadaanna (Xaga diidaan) wuu caddibi. 

Al-Jinn (8-17). 


18. Masaajidda Eebbaa iska leh ee ha kula baryina (caabudina) Eebbe 
cid kale. 

19. Markuu istaagay addoonkii Eebbe (nebigu) isagoo caabudi Eebbe, 
waxay jinnigu u dhawaadeen inay korkiisa is dulfuulaan. 

20. Waxaad tidhaahdaa nebiyoow, "Waxaan uun caabudi Eebbahay, 
lana wadaajin maayo cidna". 


21. Waxaad tidhaahdaa, "Idiin ma hanto shar iyo khayr midna". 


22. Waxaad tidhaahdaa, "Cidina igama korinayso Eebbe, mana helayo 
isaga ka sakow magangalyo". 


23. "Hase yeeshee, waxaan hantaa gaadhsiinta xaqa Eebbe iyo 
farriimihiisa, ruuxiise Eebbe caasiya iyo rasuulkiisa waxaa u 
sugnaaday naarta Jahannama isagoo ku waari dhexdeeda". 


24. Markay gaaladu arkaan waza loo yaboohi, waxay ogaan cidda 
gargaarihiisu tamar yaryahay, tirana yaryahay. 

25. Waxaad tidhaahdaa, "Ma ogi inuu dhow yahay waza la idiinku 
gooddin ama Eebbahay waqti u yeel!". 


26. Eebbaa og waxa magan, umana muujiyo waxaa magan ruuxna. 


27. Marka laga reebo ciduu ka raalli noqday oo rasuul ah, Isagoo hor 
iyo gadaalba ka ilaalin. 


28. Si Eebbe u muujiyo inay gaadhsiiyeen farriimihii Febbohood. 
Eebbana waa koobay waza agtooda ah, wayna u tiro-kooban yihiin 
wax waliba. 


Masaajidda Eebbaa iska leh, laguna caabudaa. Waase inaan cid kale lugu baryin, 
luguna caabudin. Eebbana wuxuu faray nebiga inuu u sheego dadka, inuu Eebbe 
keliya caabudi, shar iyo khayrna aanu hanannin. Wax Eebbe ka soo hadhay oo uu 
(nebigu) magangelina aanu jirin. Hase yeeshee, uu hanto xaqa iyo farriinta Eebbe 
oo uu dadka gaadhsiiyo. Ruuxiise Eebbe iyo rasuulka caasiya wuxuu geli naar, 
gargaarana ma helo. Waxa maganna Eebbe ayuun baa og inuu dhow yahay iyo in 
kale iyo goortuu iman. Hase yeeshee, Eebbe rasuulladiisa uu ka raalli noqday ayuun 
buu waxyi wax ku ogeysiiyaa, isagoo ilaalin si ay u gaadhsiiyaan farriinta 
Eebbohood. Eebbana wax walba wuu koobay. 

Qataada wuxuu yidhi: "Yuhuud iyo Nasaara waxay ahaayeen kuwii Eebbe wax la 
wadaajiya. Markaasaa Eebbe faray nebiga in Eebbe keliya la caabudo. 

Al-Jinn (18-28). 


071: Suurat Nuux 


Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 


1. Annagaa nebi Nuux (nabadgelyo korkiisa ha ahaato e) u dirray 
qoomkiisii si uu ugu digo caddibaadda horteed. 

2. Wuxuuna (nebi Nuux) ku yidhi , "Moomkayow waxaan idiin ahay 
dige cad (oo muuqda)”". 

3. "Ee Eebbe caabbuda, kana dhawrsada, anigana i adeeca". 

4. "Wuu idiin dembi dhaafi (Eebbe), wuuna idin dib dhigi ilaa muddo 
magacaaban. Marka Eebbe la yimaaddo ajasha, wax dib u dhigi ma 
jiro haddaad wax og tihiin". 

5. Nebi Nuux wuxuu yidhi, "Eebboow waan u yeedhay qoomkaygii 
habeen iyo dharaar". 

6. "Yeedhiddayduna uma siyaadinin wax aan carar ahayn". 

7. "Markasta oo aan u yeedhana, si aad ugu dembi dhaafto, waxay 
farahooda yeelaan dhegahooda, maryohoodana way isku dedaan, 
wayna ku madax-adaygaan xumaanta, wayna is weyneeyaan". 

8. "Si kor ah ayaan ugu yeedhay (dadka dhexdiisa)". 

9. "Waana u qayliyey, hoosna waan ugu yeedhay". 

10. "Waxaanna ku idhi, 'Eebbihiin dembi-dhaaf weydiista, waa dembi- 
dhaaf badane e. 

11. 'Cirkana roob badan ha idiinka keenee'. 

12. 'Hana idiin kordhiyo xoolo iyo wiilal iyo beero, hana idiin yeelo 
webiyaal'. 

13. 'Maxaad leedihiin oo aad weynida Eebbe uga cabsoon weydeen'. 

14. 'Isagoo idin abuuray idinkoo soo maray xaalado kala duwan'. 


Eebbe wuxuu nebi Nuux u diray qoomkiisii si uu ugu digo. Hase yeeshee, way 
beeniyeen, in kasta oo uu si walba ugu yeedhay, habeen iyo dharaar, kor iyo hoos. 
Waxayna ahaayeen kuwo madax adag sida Quraanku meelo badan ku sheegay. 
Dhegahana way furaysteen oo dharkoodii ayey isku duuduubeen si aanay xaga u 
magal, inkasta oo uu nebigu ugu yeedhay zaga. 

Nuux (1-14). 


15. " 'Miyaydaan arkaynin sida Eebbe u abuuray toddoba samo oo 
isdulsaaran'. 

16. 'Dayaxana uga yeelay dhexdooda nuur, gorraxdana ka yeelay 
siraad (ileys)'. 

17. 'Eebbe waa Kan idinka soo bixiyay dhulka'. 

18. 'Haddana idinku celin doona dhexdiisa, idinkana soo bixin doona'. 
19. 'Eebbe waa Kan idiinka yeelay dhulka gogol'. 

20. 'Si aad ugu socotaan dhexdiisa waddooyin waaweyn'." 


Waa in dadku Eebbe ka yaabo oo eegaa siduu (Eebbe) u abuuray, cirkana dayax 
nuuraya iyo qorrax ifaysa ugu yeelay. Dadkana dhulka ka soo bixiyay, kuna celin 


doono markay dhintaan, kana soo bizin doono waatiga abaalmarinta. Dhulkana 
gogol uga dhigay, waddooyinna uga jeexay ay (dadku) danahooda ku gabsadaan. 
Eebbaha sidaas ah ayey waajib tahay in keligii la caabudo, luguna mahadiyo. 
Nuux (15-20). 


21. (Nebi) Nuuz wuzuu yidhi, "Eebbow way i caasiyeen. Wazayna 
raaceen kuwo aan zoolohooda iyo carruurtoodu wax aan khasaare 
ahayn u kordhinaynin". 


22. "Dhagar weynna way dhakreen". 
23. "Waxay isku yidhaahdeen, 'Ha ka tegina Ilaahyadiinna, hana ka 

tegina Wuddi iyo Suwaaci yo Yaguuth iyo Yacuuq iyo Nasri'. 


24. "Waxayna dhumiyeen (lumiyeen) dad badan, ee Eebbow ha u 
kordhinnin daallimiinta waxaan baadi ahayn". 


25. Gefkoodii dartiis ayaa loo maansheeyay, naarna loo geliyey. Mana 
helayaan Eebbe ka soke (sokow) gargaare. 


26. Nebi Nuux wuxuu yidhi, "Eebbow ha kaga tegin dhulka korkiisa 
gaalada, ruxna". 


27. "Maxaa yeelay, haddaad kaga tagto, waxay dhumin (lumin) 
addoomahaaga, mana dhalayaan waxaan gaal xun ahayn". 


28. "Eebboow u dembi-dhaaf aniga iyo waalidiintay iyo ruuxii gala 
gurigeyga isagoo muu'min ah, rag iyo haweenba. Hana u kordhinnin 
daallimiinta waxaan halaag ahayn". 


Qoomkii nebi Nuux way beeniyeen xaqii, wayna caasiyeen, waxayna warkiisa 
raaceen madaxdoodii xuma-taliska ahayd. Waxayna is fareen in aanay ka tegin 
caabbuddidii ilaahyadooda (sanamyadooda). Dad badanna way dhumiyeen 
(habaabiyeen). Dembigoodii dartiis, ayaana (qoomkii nebi Nuux) biyo loogu 
halaagay, naarna loo geliyay. Gargaare Eebbe ka soo hadhayna ma ay helin. 
Markaas nebi Nuux wuu habaaray, Eebbana waa ka agbalay, maxaa yeelay waxaan 
xumaan iyo fasaad ahayn ma ayna falayn (sameyneynin). Muu'miniintana (nebi 
Nuux) wuu u duceeyay iyo intii raacdayba, rag iyo haween, gaalana halaag ayuu 
Eebbe u warsaday (weydiiyey). 

Nebiguna wuxuu yidhi: "Ha la saaxiibin waxaan muu'min ahayn. Quudkaagana 
yaanu cunin ruux aan Febbe ka cabsade ahayni", Imaam Axmad ayaa Abii Saciid ka 
weriyay. 

Nuux (21-28). 


070: Suurat Al-Macaarij 


Magaca Eebbe yaan ku bilaabaynaa ee Naxariis guud iyo Naxariis 
gaar ahba naxariista. 


1. Mid baa wuxuu Febbe warsaday in caddibaad ku dhacda gaalada 
(loo soo dedejiyo). 


2. Caddibaadaasna wax gaaalada ka celin ma jiro. 


3. Waxayna ka imaan caddibaaddaasu Febbaha sarraynta iyo sharafta 
u saaxiibka ah. 


4. Ee malaa'iigta kale iyo Jibriilba u koraan maalin gaddarkeedu dhan 
yahay konton kun oo sano. 


5. Ee nebiyow samir, samir wanaagsan. 
6. Gaaladu wazay caddibaadda u arkaan inay fog tahay. 
7. Annaguna wazaannu u aragnaa inay dhow dahay. 


8. Caddibaaddaasu waxay dhici maalinta cirku nogon bir la 
dhalaaliyey oo kale. 


9. Buuruhuna ay nogon suuf la tifay oo kale. 
10. Sokeeyana aanu sokeeye wax warsanaynin. 


11. Wayna is arkayaan, dembiiluhuna wuxuu jeclaan inuu iskaga 
furto Maalintaas caddibaadeeda caruurtiisa. 


12. Haweenaydiisa, walaalkiis. 
13. iyo qaraabadiisii soo dhowaynayey. 
14. Iyo waxa dhulka ku sugan dhammaan, markaa uu nabad galo. 


Ma habboona in caddibaad iyo halaag Eebbe la weydiisto, maxaa yeelay Eebbe 
isagaa awoodda leh, cidduu doono ayuuna cigaabaa. Markay cigaabtiisu 
timaaddana wax celin ma jiro. Qiyaamaha shiddadeeda wax waliba wuu la 
doorsoomaa, qaraabonnimana ma jirto. Wuxuuna jeclaan dembiiluhu inuu isku 
furto qaraabadiisa, xoolihiisa iyo dhulka waza jooga oo dhan markaana uu nabad 
galo; lagamase agbalo. 

Al-Macaarij (1-14). 


15. Sidaas ma aha ee wazaa jirta naar kulul (oo ay geli). 
16. Waxayna siibi galka/magaarka (madaxa iyo jidhka). 
17. Waxayna u dhawaagi dadka jeedsaday, xaqana diiday. 
18. Xoolahana kulmiyey oo hayey (aan xaga ku bixinin). 
19. Dadka waa la abuuray iyaga oo naf jeclaysi badan. 

20. Haddii dhibaato taabato wuu argagaxaa. 

21. Hadduu khayr helana wuu reebaa. 

22. Marka laga reebo Muslimiinta tukata. 

23. Ee ah kuwa salaaddooda daa'ima. 

24. Kuwa xoolahoodana xaq la og yahay ka bixiya. 

25. Siiyana kuwa baryootama iyo kuwa aan waxba haysan. 
26. Kuwa rumeeya maalinta Qiyaame (ee abaal-marinta). 
27. Kuwa ka cabsaday caddibaadda Eebbahood. 

28. Maxaa yeelay caddibaadda Eebbe wax ka aammin ahi ma jiro. 
29. Kuwa ka ilaaliya xubinta (dhalmada) sino. 


30. Waxa ka soo hadhay xaaskooda ama ay hanteen, taasna laguma 
dagaalo. 


31. Ruuxiise doona wax gudubsan, kaasi waa mid xad gudbay. 


32. Kuwa waza lagu aamminay iyo ballankaba ilaaliya. 
33. Kuwa maraggooda si fiican u furay. 

34. Kuwa salaaddooda zafida (dhowra). 

35. Kuwaasi wazay geli jannooyin lagu sharfo. 


Eebbe wuzuu u darbay zag-diideyaasha naar daran oo jidhka gubta, una yeedhi kii 
raga ka jeedsaday intuu adduunka joogay. Waxaa kale oo ay aayaduhu sheegi in 
dadka dabeecaddiisu ay tahay in marka dhibaato heshana uu argagazo, markuu 
nicmo helana uu xaqa diido. Hase yeeshee, kuwa muu'miniinta ah ee salaadda 
tukada, xoolahoodana xaga ka bixiya, Qiyaamahana rumeeya ee caddibaad ka 
cabsada, farjigoodana xumaanta ka ilaaliya, iyagu way nabad geli, waxaana lagu 
sharfi jannada Eebbe, maxaa yeelay waa kuwo ballan Ilaahay oofiyey. 

Al-Macaarij (15-35). 


36. Maxaa u sugnaaday gaalada oo ay xagga nebiga ugu deg-degi 
(iyagoo beenin). 

37. Iyagoo midigta nebiga iyo bidixdiisaba koox koox u jooga. 

38. Ma wuxuu damci ruux kasta oo ka mid ahi in la geliyo jannnatu 
Naciima. 


39. Sidaas ma aha ee waxaan ka abuuray waxay og yihiin. 

40. Waxaan ku dhaaran gorrax ka-soo-baxyada iyo qorrax-u-dhacyada 
ee waannu karraa. 

41. Inaan ku beddello kuwo ka khayr badan, nagamana dheerayn 
karaan. 


42. Ee iska dhaaf ha dhumbadeen (tiimbadeen) eh (xumaanta). Hana 
ciyaareen intay kala kulmaan maalintoodii Qiyaame ee loogu 
gooddiyey. 

43. Maalinta ay ka soo bizi qubuuraha iyagoo deg degi oo aad 
mooddo inay u laxaadsan calaamo loo taagay (xaggooda). 

44. Araggooduna waa dullaysan yahay Maalintaas, waxaana ka 
muuqda oo dabooli dulli. Maalintaasuna waa Maalintii loogu 
yaboohay (abaalmarinteeda). 


Waxaa jirtay in xagdiideyaashii reer Maka ay nebiga ku soo ururi jireen, iyagoo 
koox koox ah oo haddidaad iyo beenin ku dheehan, haddana damci inay wanaag 
iyo khayr helaan. Waxaase wanaag hela ciddii kasbata. Eebbena wuu karaa inuu 
halaago kuwa dembiileyaasha ah, kuna beddelo kuwo ka khayr badan. Hase 
ciyaarto oo dembi ha fasho ciddii doontaa, waxay uun la kulmi doontaa Maalinta 
abaal marinta ee dadka la soo bixin, dembiilahana uu dulli ka muugdo, waa 
maalinta Qiyaame e. 

Al-Macaarij (36-44). 


069: Suurat Al-Xaagqah 
Magaca Eebbe yaan ku bilaabaynaa ee Naxariis guud iyo Naxariis 


gaar ahba nazariista. 

. Maalinta Xaaqo (Qiyaamuhu waa wax sugan). 

. Kaago mazay tahay. 

. In aanad agoon ma laga yaabaa Kaagada. 

. Waxay beeniyeen (reer) Thamuud iyo (reer) Caadba Qiyaamaha. 
. Thamuudse wazaa lagu halligay (halaagay) gaylo daran. 

. Caadna waxaa lagu halaagay dabayl daran oo qabow. 

. Oo lagu diray korkooda toddoba habeen iyo siddeed maalmood oo 
israacsan. Waxaadna arkaysaa iyagoo daadsan oo aad moododo jirrid 
(geed) timir (dogob dhacay). 

8. Wax ka hadhay miyaad aragtaa. 


9. Fircoon iyo kuwii ka horreeyeyna waa jireen iyo kuwii gefsanaa ee 
la daba geddiyey (nebi Luud goomkiisi). 


10. Waxay caasiyeen rusushii (rasuulladii) Eebbahood. Markaasuu 
(Eebbe) si daran u gabtay. 


11. Markay biyihii xad dhaafeen (wagqtigii nebi Nuux), waxaan idiin 
ku xambaarnay (awoow yaalkiin/awooweyaashiinnii) doontii. 


12. Si aan uga yeelno waano ay una xafiddo dheg wax magasha. 


N Ta UU ON 


Qiyaamuhu waa xaq sugan. Ciddii xoog isbiddana oo xaga iyo Qiyaamaha 
beenisana Eebbaa ka awood badan sida aayadahani i noo caddeeyeen, sida qoomkii 
nebi Saalax, nebi Huud, nebi Luud, nebi Nuux iyo Fircoon iyo kuwii ka horreeyey. 
Waana in lagu waano qaato arrintaas oo xumaanta, xaq diidnimada iyo kibirkana la 
iska jiro, waa sababaha halaag e. 

Rasuulkuna (naxariis iyo nabadgelyo Eebbe korkiisa ha yeelee) wuxuu yidhi: 
"Waxaa laygu gargaaray (dabaysha) Saba, reer Caadna waxaa lagu halaagay 
(dabaysha) Dabuur". 

Al-Xaaqqah (1-12). 


13. Marka Suurka la afuufo hal mar. 

14. Dhulka iyo buurahana la xambaaro o0 la burburiyo hal mar. 
15. Maalintaas ayaa Qiyaamuhu dhacayaa. 

16. Samaduna Maalintaas way dillaaci, wayna tabar yaraan. 

17. Malaa'iiigtuna cirka gaararkiisa ayey ahaan Maalintaas. Carshiga 
Eebbana wazaa dadka korkiisa ku xambaari Maalintaas siddeed 
malag. 

18. Maalintaas ayaa dadka loo soo bandhigi Eebbe, wax xaggooda 
kaga garsoonna ma jiro. 

19. Ruuxiise Kitaabkiisa midigta laga siiyo, wuxuu odhan, (farax 
daraadiis) , "Akhriya kitaabkayga". 

20. "Waxaan yaqiinsanaa/agoonsanaa (Adduunkii) inaan la kulmi 
xisaabtayda". 


21. Wuzuu ruuzaasi ku noolaan nolol laga raalli yahay. 
22. Wuxuuna geli janno sarreysa. 
23. Midhaheeduna u dhow yihiin (ruuxa guran). 


24. Waxaana lagu odhan, "Cuna oo cabba idinkoo shifaysan 
camalkaad hor marsateen ayaamihii tegay daraadiis" (Adduunkii). 


Febbe isagaa awoodda leh, abuurayna dunida. Wuxuuna dadka u darbay maalinta 
Qiyaame oo ruux walba laga abaal marin (doono) camalkiisii. Waa maalinta dhulka, 
buuraha iyo cirkuba doorsoomi (isbeddeli) oo burburi. Wax Eebbe ka garsoomi ama 
ka fakanna (baxsan ama badbaadi) aanay jirin. Dadka wanaagsanna waxaa lagu 
abaal marin wanaag, janno, farax iyo bishaaro-ku-noolaansho. 

Cumar Binu Khadhaabna wuxuu yidhi: "Xisaabiya naftiina intaan la xisaabinnin. 
Miisaamana intaan la miisaamin iyadaa idiinka fudud xisaabta berri e (Aakhiro). 
Isuna qurxiya Bandhigga Weyn". 

Al-Xaaqqah (13-24). 


25. Ruuxiise kitaabkiisa laga siiyo bidixda, wuxuu odhanayaa, 
"Magacay ba' ee maan la i siinnin kitaabkayga". 


26. "Xisaabtaydana maanan ogaanin". 

27. "Magaacay ba' ee maxaan u soo noolaaday". 

28. "Xoolahaygii wax iima tarin". 

29. "Waxaa lumay awooddaydii (iyo xujadaydii)". 

30. Waxaa loo odhan, "Qabta oo gacmihiisa iyo luquntiisa isku xira". 
31. "Naarta Jahannamana geliya". 

32. "Markaas geliya silsilad toddobaatan dhudhun ah". 

33. "Maxaa yeelay wuxuu ahaa kaan rumaynin Eebbaha Weyn". 

34. "(Ee) aan fari jirin in masaakiinta wax la siiyo". 

35. "Maanta (Qiyaamaha) kuma leh saaxiib". 

36. "Cuntona kuma leh aan ahayn dheecaanka (ehlu naarka)”". 

37. "Cuntodaasna ma cuno kuwa gafay waxaan ahayni (gaalada)". 
38. Waxaan ku dhaaran waxaad aragtaan (makhluugaad ah). 

39. Iyo waxaydaan arkayninba. 

40. ee Quraanku waa hadalkii Eebbe uu u soo dhiibay rasuul sharaf 
leh. 

41. Hadal gabayaana ma aha. Wax yar ayaadse rumaynaysaan (Xaga). 
42. Hadal wax sheegana ma aha. Wax yar ayaadse waantoomaysaan. 
43. (Qur'aanku) wuxuu ka soo degay Eebbaha Caalamka. 


Xaqdiideyaasha waxaa lagu abaal marin maalinta Qiyaame xumaantay kasbadeen, 
waxaana laga siin kitaabkooda xagga bidix. Markaasay calaacali. Waxaana la gelin 
naar daran oo cunto iyo cabbid xun mooyee aan wax kale lahayn. Qur'aankuna waa 
hadalkii Eebbe, rasuul sharaf leh ayuuna Eebbe ku soo dejiyey. Xumaanta iyo 
ceebaha ay gaaladu ku sheegeenna waa ka fog yahay (Quraanku), waana digniin iyo 


raxmadda Caalamka. 
Al-Xaaqqah (25-43). 


44. Hadduu nagu been abuurto (nebi Maxammed). 

45. Waxaannu ku qaban gacan adag. 

46. Waxaannu goynaynaa xididka wadnaha. 

47. Ruux idinka mid ah oo naga celinna ma jiro. 

48. Qur'aankuna waa waanada kuwa Febbe ka dhawrsada. 
49. Waxaan og nahay inay idin ka mid yihiin kuwa beenin 
(Qur'aanka). 

50. Qur'aanku waa goomamada gaalada (Maalinta Qiyaame). 
51. Qur'aanku waa run dhab ah. 

52. Ee nebiyow u tasbiixso magaca Eebbe ee Weyn. 


Qur'aanku waa hadalkii Eebbe uu ku soo dejiyey nebiga Maxammed ah (naxariis iyo 
nabadgelyo korkiisa Eebbe ha yeelee), malaku Jibriilna soo gaarsiiyey, mana 
siyaadin karo. Qur'aankuna waa waanada Muu'miniinta iyo kuwa xumaanta ka 
dhawrsada, waana xujo iyo qoomamada gaalada, waana xaq sugan. 

Ibnu Cabbaas wuxuu yidhi: " 'Watiinku' waa taxanaha qalbiga, waana xididkuu ku 
xidhan yahay". 

Al-Xaaqqah (44-52). 


068: Suurat Al-Qalam 


Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 


1. Febbe wuxuu ku dhaartay Qalinka iyo waza malaa'iigtu qorayso 
(camalka dadka). 


2. Ee nebiyow nicmada Eebbe darteed lama waallid. 

3. Waxaana kuu sugnaaday ajri aan go'ayn. 

4. Waxaana kuu sugnaatay dabeecad (fiican) oo weyn. 

5. Waad arki doontaa nebiyow. Gaaladuna way arki doonaan. 
6. Kiinna waalan (ama la caddibo). 


7. Eebbe waa og yahay cidda ka dhunta (lunta) jidkiisa. Waana og 
yahay cidda hanuunsan. 


8. Ee nebiyow ha maglin xaq beeniyeyaasha (warkooda). 

9. Waxay jecel yihiin in aad u iilato, iyana kuu soo iishaan. 

10. Ha maglin dhaar badane dhammaantiis oo dullaysan. 

11. Oo xanlow ah, isku-diraa (dirediraale) ah. 

12. Khayrka iyo xoolahana reebta, gardarrow (xad-gudbe) iyo 
dembiile ah. 

13. Xumaantana ku madax adag, isku dhejisna (is-ku-dhejiye) ah 
(xumaanlow ah). 


14. Inuu zoolo iyo wiilal leeyahay darteed (ayuu sidaas u falay). 

15. Marka Ouraankayaga lagu akhriyana wuzuu dhahaa, "Waa dadkii 
hore warkoodii". 

16. Wuzuuse Eebbe ka calaamayn sangaroorka. 


Eebbe nebiga wuzuu ugu nicmeeyey ajri weligii socda iyo akhlaag wanaagsan. 
Dadkuna iskuma gasna Eebbe agtiisa, cid walba, mid toosan iyo mid dhunsan 
(lunsan). Weligaana ha maglin warka ruuza xanlowga ah, beenlowga (beenaale) ah 
ee isku diraaga ah, xumaan jecaylka ah. 

Nebigana (naxariis iyo nabadgelyo Eebbe korkiisa ha yeelee) waxay ahayd 
dabeecaddiisu Quraanka, siday Caai'sha sheegtay, wuxuuna yidhi, "Jannada ma galo 
namiimiye". 

Al-Qalam (1-16). 


17. Eebbe wuu imtixaanay gaaladii (reer Maka) sidii loo imtixanay 
'kuwii beerta' markay ku dhaarteen inay aroortii goostaan. 


18. Iyagoon odhan, "Haddii Eebbe idmo". 

19. Waxaase beertii xaggaa Eebbe uga yimid amar iyagoo hurda. 

20. Waxayna nogotay wax la shafay (jafay) oo kale. 

21. Wayna isu dhawaageen subaxdii. 

22. Iyagoo leh, "Kallaha oo beerta goosta". 

23. Wayna tageen iyagoo codka hoos u dhigi. 

24. "Inaan beerta maanta miskiin soo gelin". 

25. Wayna kallaheen iyagoo diiddan (in miskiin u soo galo). 

26. Markii ay arkeen beertii siday tahay, ayey isku yidhaahdeen, 
"Waan soo dhunnay" (ambannay). 

27. Haddana way is garteen, waxayna yidhaahdeen, "Ma ahee, waa la 
inna hoojiyey". 

28. Markaasaa kii u fiicnaa yidhi, "Miyaanan idin ku odhan, waar 
Eebbe weyneeya". 

29. Markaasay yidhaahdeen, "Eebbaa weyn, waannu xad gudubnay". 
30. Markaasaa qaarba qaar ku jeedsaday (jeesteen) iyagoo is dagaali. 
31. Waxayna dheheen, "Magaceen ba'ye, waan xad gudubnay". 

32. "Eebbe wuxuu u dhow yahay inuu innoogu beddelo mid ka fiican, 
isagaan khayr ka rajaynaynaa eh". 

33. Caddibaaddu waa sidaas. Caddibaadda Aakhiro ayaase ka weyn 
haddii ay wax og yihiin. 


Adduunku waa imtixaan. Waase in ruuxu ka faa'iidaysto imtixaanka oo isa sazo 
hadduu galloocsan yahay sidaa reer Maka ahaayeen iyo wixii la mid ah. Qisadani 
waa qiso weyn oo xikmad iyo waano ku jirto. Sidaas daraadeed, waa inaan ruuxna 
isla weynaanin, wanaag in aanu samaynna ku dhaaranin oo masaakiinta iyo dadka 
tamarta daranna goynin. Haddii kale ha sugo caddibaadda Adduunka iyo mid 


Aakhiroba. 

Dembiguba risgiga ayuu dadka hoojiyaa siduu nebigu yidhi (nazariis iyo 
nabadgelyo Eebbe korkiisa ha yeelee). 

Al-Qalam (17-33). 


34. Kuwa Eebbe ka dhowrsadaa waxay Febbe agtiisa ku leeyihiin 
jannada Naciima. 

35. Ma Muslimiinta ayaannu kala mid dhigaynaa dembiileyaasha. 
36. Sidee baad u odhan kartaan sidaas. 

37. Mise gaalooy waxaa idiin sugnaaday kitaab aad akhrisataan. 

38. Oo waxaad doontaanba aad ka helaysaan. 

39. Mise ballan adag ayaad naga gaaddeen tan iyo maalinta Qiyaame 
oo waxaad rabtaan aad xukumaysaan. 

40. Weydii (nebiyow) gaalada cidda dammiinka ugu ah xaalkaas. 

41. Mise dad la wadaaga arrintaas ayey leeyihiin. Ha keeneen kuwaas 
hadday run sheegi. 

42. Maalinta dhudhunka la faydi doono, gaaladana loogu yeedhi 
doono inay sujuudaan, ma karayaan sujuud. 

43. Indhaha gaaladu Maalintaas waa dullaysan yihiin, waxaana ka 
muugda walbahaar iyo goomammo. Waxayna ahaayeen (Adduunka) 
kuwa loogu yeedhay sujuud iyagoo nabad qaba. 


Eebbe cid walba wuu abaal mariyaa, Muslim iyo gaal, wanaag fale iyo xumaan 
falena isku mid kama dhigo. Gaalana wax xujo ah uma haysato xumaantooda. 
Maalinta Qiyaamana dadka xun Eebbe wuu imtixaami, wuxuuna fari inay 
sujuudaan. Hase yeeshee, ma karayaan, maxaa yeelay Adduunkii ayaanay sujuudi 
jirin iyagoo nabad qaba. Dulli iyo goomammo ayaana (gaalada) ka muugan 
Maalintaas. 

Al-Qalam (34-43). 


44. Isu kaaya daa Aniga iyo kuwa beeniyey Quraanka, waana sasabi 
iyagoon ogeyn. 

45. Waana sugi tan iyo muddo. Maamulka Eebbana waa xoog badan 
yahay. 

46. Nebiyow ma waxaad weydiisatay gaalada ujuuro oo markaas 
cusleeyey. 

47. Mise waza magan ayaa agtooda yaal oo ay wax ka gori. 

48. Ku samir xukunka Eebbe. Hana nogonin sidii saaxiibkii Xuudka 
(mallayga/kalluunka - nebi Yoonis) markuu naadiyey Eebbihiis isaga 
oo walbahaarsan. 


49. Haddaan naxariista Eebbe haleelin waxaa lagu tuuri lahaa cidla' 
(bannaan), isagoo la dagaalay. 


50. Waxaase doortay Eebbihiis, wuxuuna ka dhigay kuwa wanaagsan. 


51. Wazay u dhow yihiin kuwii gaaloobay inay daymada kugu 
legdaan markay maglaan Our'aanka. Wazayna odhan, "Waa waalan 
yahay" (nebigu). 

52. Quraanka iyo nebiguna waa uun waanada Caalamka. 


Amarka Eebbaa iska leh, ruux walbana siduu doono ayuu ku maamulaa. 
Quraankana Eebbe isagaa soo dejiyey, nebiguna ujuuro ka (ga) ma rabin cidna. 
Wuxuuna had iyo jeer Eebbe fari jiray (nebiga) xaq sheegid iyo adkaysi iyo dulqaad. 
Qur'aankuna waa raxmaddii Eebbe u soo dhiibay nebiga. Mana habboona in cidda 
akhriyi (Quraanka) la guulguulo oo xumaan lagu tilmaamo, maxaa yeelay, waa 
waanada Adduunka dhammaan. 

Nebiguna (naxariis iyo nabadgelyo Eebbe korkiisa ha yeelee) wuxuu yidhi, "Eebbe 
wuu u sugi (u yara kaadin) daallimka. Markuu qabtana ma fakiyo (badbaadiyo). 
Al-Qalam (44-52). 


067: Suurat Al-Mulk 


Magaca Febbe yaan ku bilaabaynaa ee Naxariis guud iyo Naxariis 
gaar ahba naxariista. 


1. Waxaa barako badnaaday (oo weynaaday) Eebbaha xukunku 
awooddiisa ku jiro ee wax walbana kara. 


2. Eebbaha abuuray geeri iyo nololba, si uu dadoow idiin imtixaamo 
kiinna camal fiican. Eebbana waa Adkaade, Dembi-dhaafe ah. 


3. Eebbe waa midka abuuray toddobo samo o0 isdulsaaran. Kuna arki 
maysid abuurka Eebbaha Raxmaanka ah kala tagsani. Bal daymada 
celi inaad argatid wax dillaac ah. 


4. Haddana celi daymada wazaa kugu soo nogon aragga oo dhibban, 
daallanna. 


5. Eebbe wuxuu ku qurxiyey samada dhow nalal (xiddigaha). 
Wuxuuna ka dhigay xiddigahaas kuwo lagu gano shayaadiinta. 
Wuxuuna Febbe u diyaariyay kuwaas (shaydaamada) naarta Saciiro. 


Febbe khayrkiisu waa badan yahay, wax walbana awooddiisay ku hoos jiraan. 
Wuxuu doonana wuu karaa. Dadkana waxaa loo abuuray in la imtixaano kooda 
camal Aakhiro iyo kan Aduunkaba wanaajiya. Eebbe abuuriddiisa uu cirka 
abuurayna wax dhaliil ah loo heli maayo sida khalgigiisa kaleba (aan iin/dhaliil 
loogu helaynin). Xiddigahana Eebbaa abuuray iyagoo nalal u ah cirka, 
shayaadiintana lagu eryo. Eebbaha awooddaas leh waa in la caabudo, jidka uu 
farayna lagu socdaa. 

Rasuulkuna (naxariis iyo nabadgelyo Eebbe korkiisa ha yeelee) wuxuu yidhi: "Eebbe 
wuxuu ku dulleeyey Banii Aadamka geeri. Wuxuuna ka yeelay Adduunka guri nolol 
iyo geeri. Aakhirana wuxuu ka yeelay guri abaalmarin iyo waarid", waxaa weriyey 
Ibnu Abii Xaatim. 

Al-Mulk (1-5). 


6. Kuwa ka gaaloobay Eebbahood waxaa u sugnaaday caddibaadda 
Jahannamo, meel loo ahaadana iyadaa u xun. 


7. Marka gaalada lagu tuuro naarta, wazay ka magli cod zun oo 
daran, iyadoo karaysa. 

8. Wazay u dhow dahay inay cadho daraadeed (naartu) la kala 
dillaacdo. Marka koox (gaalo ah) lagu ridaba, wazaa warsada 
malaa'iigta naarta ka shageysa iyagoo ku dhihi, "Miyaanu idiin iman 
wax idiin digaa". 

9. Waxayna ugu jawaabi, "Waa noo yimid wax noo digaa. Waanse 
beeninnay, annagoo leh, 'Ma soo dejinin Eebbe waxba. Idinkuna 


vat 


waxaad ku sugan tihiin baadi weyn'. 


10. Gaaladii waxay dhaheen, "Haddaan wax maglaynno ama aan wax 
kasaynno naarta Saciiro ehelkeeda maannu noqonneen". 


11. Waxay qirteen (gaaladu) dembigoodii. Waxaana u sugnaatay 
fogaansho naarta Saciiro ehelkeeda. 


Kagdiideyaashu waxay geli naar daran oo karaysay, qaylana leh. Malaa'iigta 
naartuna si canaan iyo guulguul ah ayey u warsataa in rasuul u diga loo soo diray 
iyo in kale. Iyaguna (gaaladu) way girtaan in rasuul loo soo diray, ayse beeniyeen, 
xaqiina diideen. Wayna calaacaleen (gaaladu) iyagoo leh, "Haddaan wax kasayno 
naar maamnu galleen". Sidaas daraadeed, waa in Eebbe laga yaabo, laguna waano 
qaato arrintaas (calaacalka gaalada iwm). 

Waxaa sugnaaday, "Dadka lama halaago intay naftoodu ka garaabaan". 

Al-Mulk (6-11). 


12. Kuwase Febbe ka yaaba iyagoon la arkaynin (Eebbe mooyee) 
waxaa u sugnaaday dembi-dhaaf iyo ajri weyn. 

13. Ama hadalka hoos u dhiga dadoow ama kor u qgaada. Eebbe waa 
og yahay waza laabta ku jira. 

14. Ma waxaan wax ogeyn Eebbaha wax walba abuuray ee wax walba 
daalacan. 

15. Eebbe waa kan dhulka ka dhigay mid laylyan ee ku socda 
waddooyinkiisa, kana cuna quudkiisa. Eebbaana dadka loo soo 
kulmin (Qiyaamaha). 

16. Miyaad ka aammin nogoteen Eebbaha Sare inuu dhulka idin la 
gooyo, uuna idinla dhagdhagaago dhulku. 

17. Miyaadse ka aammin nogoteen Eebbaha Sare inuu dhagaxyo naar 
ah idinku soo daadiyo. Waad ogaan doontaan digniinta Eebbe 
cidhibteeda. 

18. Waxaa Eebbe beeniyey gaaladii (kuwa reer Makaad) ka 
horreeyey, sidayse ahayd cigaabtii Eebbe. 


Dadka Eebbe si dhab ah u rumeeyey way caabudi (Ilaahay), kana dhowrsan 
xumaanta iyagoon arkaynin (Eebbe) ama dad ha la joogeen ama keli ha ahaadeene. 
Eebbana wuxuu ku abaal marin dembi-dhaafkiisa. Eebbaha wax walba og ee dhulka 
laylyey ee Qiyaamaha loo soo kulmi, miyaa cigaabtiisa cidina ka aammin nogon 


kartaa. Dadka zun iyo gaaladaba wazaa u caado ah inay Eebbe beeniyaan, waxaase 
ku dhici cigaabta Eebbe. Wazaana ka nabad geli (cigaabta Eebbe) ruuzii waddada 
Eebbe gaada. 

Toddobada Eebbe hadheeyo maalinta Qiyaame wazaa ka mid ah 'kuwa Eebbe ka 
yaaba' iyo 'kuwa xusuusta iyagoo keli ah, indhahooduna ilmeeyaan', waa Saxiix. 
Al-Mulk (12-18). 


19. Miyeyna dadku arkaynin shimbirka korkooda ah ee marna baalka 
(baalasha) fidin, marna laabi. Wax haya oo aan Eebbaha Raxmaan ah 
mooyee aanu jirin. Eebbana wax walba wuu arkaa. 


20. Waa kuma (cidda) Gargaaraha Eebbaha Raxmaan ah ka soo 
hadhay ee u gaargaari gaalada. Gaaladu waxay ku sugan yihiin 
kadsoomid. 

21. Waa kuma kan wax quudiya haddii Eebbe haysto risiqiisa 
(arsaaqadda). Gaaladu waxay ku madax adaygeen isla weyni iyo xaq 
diidnimo. 

22. Midkee wanaagsan, ruux wejiga ku socda iyo mid si toosan oo 
siman waddo toosan ugu socda. 


23. Dheh nebiyow, "Eebbe waa midka dadoow idin ahaysiiyey. Magal 
iyo arag iyo caglina idiin yeelay. Wax yar baadse Eebbe ku 
shukridaan". 


24. Dheh, "Eebbe waa midka dadkoow dhulka idinku beeray. Isagaana 
(Qiyaamaha) loo soo kulmin doonaa dadka". 


Febbe awooddiisa ayaa wax walba ka sarreysa. Gargaare, Quudiye, Abuure iyo wax 
walba ogaadena waa Febbe. Maalinta Qiyaamana (Eebbe) waa la hor iman. Ruux 
walbana wuxuu (Eebbe) ku abaal marin camalkiisa. 

Nebiguna (naxariis iyo nabadgelyo Eebbe korkiisa ha yeelee) markii la warsaday 
(weydiiyey), "Sidee dadka loogu soo kulmin wejigooda?" Wuxuu yidhi, "Eebbaha ku 
socodsiiyey (dadka) lugahooda, wuxuu karaa inuu ku socodsiiyo wejigooda". 
Al-Mulk (19-24). 


25. Waxay dhihi gaaladu, "Waa goorma waqtiguu dhici waza naloogu 
gooddin, haddaad run sheegaysaan". 


26. Dheh, "Eebbaa og goortaas. Waxaanse ahay anigu u dige cad 
(muuqda)”". 

27. Markayse gaaladu naarta oo u dhow arkaan, wazaa xumaan oo 
doorsoomi wejiga gaalada. Waxaana lagu odhan, "Waa taa 
cadibaaddii aad doonayseen (dedejisanayseen)". 

28. Dheh, "Balse ka warrama haddii Eebbe aniga (nebiga) iyo inta ila 
jirta uu halligo (halaago) ama u naxariisto. Yaa gaalo ka korin 
caddibaad daran". 

29. Dheh, "Eebbe waa Raxmaan, waana rumaynay, waana talo 
saaranay. Waadse ogaan doontaan (gaalooy) cidda baadi cad ku 


sugan". 
30. Dheh, "Balse (ka) warrama, hadday biyuhu dhulka ku gudhaan. 
Yaa idin siin biyo durduri" (ma jiro Eebbe wazaan ahayn). 


Dadka zumi, had iyo jeer, aad uma fekeraan. Sidaas daraadeed, wazay ku hadlaan 
gefaf iyo zujooyin giimo daran. Nebiguna (nazariis iyo nabadgelyo Eebbe korkiisa 
ha yeelee) shagadiisu waa inuu dadka wanaag ugu yeedho, zumaantana uga digo. 
Wax walbase Eebbaa kara oo og. Markase uu gaalada haleelo caddibaad daran ayey 
(u) ogaan doonaan dhabta iyo xaqiiqada. Gargaarka kuwa xaga rumeeyey iyo 
imtixaankoodaba FEebbaa leh, gaalona caddibaad kama baajinayso. Waa in Eebbaha 
Raxmaan ee awoodda leh ee dadka quudiya isaga uun la caabudaa, lagana yaabaa. 
Al-Mulk (25-30). 


Aakhiro iyo Adduunkaba, Ilaahay ha ka abaal-mariyo dhammaan dadkii hawshan 
gacan ka geystay, waalidiintoodii iyo ciddii ka faa'iideysataba. Aammiin. 


Insha Allaah, jisas kalena waan soo diyaarin doonaa - ilaa soddonka jus oo idil - ee 
Ilaahay waqti iyo kheyraad ha ii sii kordhiyo. Aammiin. 


Wixii talo, tusaale ama fikrad ah ee mashruucan ku saabsan, fadlan, u soo dir: eng- 
s-jama@hotmail.com. 


Fadlan, sii gudbi si dadka afka Soomaaliga ku hadla oo idili uga faa'iideystaan! 


Mahadsanid. 


